Във връзка с постъпило в РИОСВ-Пловдив уведомление с вх. №ОВОС-146/17.01.2025г. за инвестиционно предложение (ИП): „Жилищно строителство – 6 броя жилищни сгради“ разширение на полски път и улица тупик“ в поземлен имот с идентификатор 66915.22.20, с. Скутаре, Община Марица, област Пловдив, с възложител Уилби Сълюшънс ООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае изграждане на 6 броя жилищни сгради в ПИ с № 66915.22.20, с. Скутаре, Община Марица, област Пловдив. Съгласно подадената информация от ПИ 66915.22.20, с. Скутаре с НТП „Нива“ е предвидено да се образуват 6 броя УПИ за жилищно строителство. Предвидено е водоснабдяването да се осъществи от ВиК мрежата, а заустването на отпадъчните води във водоплътни изгребни ями. Така заявеното ИПпопада в обхвата на т. 10, буква „б“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG000578 „Река Марица“.

Копие на писмото е изпратено до Община Марица и Кметство с. Скутаре.

Отговорено от РИОСВ-Пловдив на 29.01.2025г.